section_heading: Dopušteni ribolovni alati i oprema
paragraph_text: U obavljanju ovog ribolova dozvoljena je upotreba štapa i role. Vlasnici godišnjih dozvola smiju u ribolovu koristiti još i osti (do dva komada), napravu za lov velikog crva (do dva komada) te parangal (s ukupno do 100 udica uz posjedovanje posebne dozvole za ribolov parangalom). Sve vrste dozvola za športski ribolov na moru i dozvole za pridneni parangal športskim ribolovcima prodaje Hrvatski savez za športski ribolov na moru putem svojih članica.